১ম বাচসাস পুরস্কার
১ম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের প্রথম আয়োজন। ১৯৭২-৭৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৫টি বিভাগে ১৭ জন বিজয়ীকে পুরস্কার প্রদান করা হয়। আবার তোরা মানুষ হ শ্রেষ্ঠ চলচ্চিত্র এবং স্টপ জেনোসাইড শ্রেষ্ঠ প্রামাণ্য চলচ্চিত্র বিভাগে পুরস্কার লাভ করে। তিতাস একটি নদীর নাম ও লালন ফকির যৌথভাবে সর্বোচ্চ চারটি পুরস্কার লাভ করে।